# MTRwrench

# Технически данни

# Условия на околната среда

Употреба само на закрито. |
Височина над морското равнище: | До 2000 m
Обхват на околната температура | +5 до +40°C (+41 до +104°F)
Максимална относителна влажност 80% при температури до 31°C, намаляваща линейно до 50% относителна влажност при 40°C |

# Продуктови данни

Работен диапазон на въртящия момент | от 20% до 100% от капацитета
Точност на измерване на въртящия момент (в рамките на работния диапазон на въртящия момент) | 1%
Щракване при механичната повтаряемост | ± 3%
Капацитет на претоварване | 150% от номиналния капацитет
Максимална ъглова скорост | 250°/s
Точност на измерването на ъгъла | ± 3,6° / 360° (при 6° в секунда)
Температурна стабилност на измервателя на въртящ момент | +10°C до +40°C (10°F до 104°F)
Капацитет на паметта за резултатите от затягане | 10000 (максимално)
Електрозахранване | Презаредима батерия NiMH AAA 1900 mAh 1,2 V

# Съвместима батерия

Презаредима батерия NiMH AA (1900 mAh, 1,2 V) осигурява захранване на MTRwrench.

Инструментът е съвместим с посочените по-горе презаредими батерии.

Препоръчва се използването на презаредими батерии с номер на частта
4027 0048 20.

ПРЕДУПРЕЖДЕНИЕ

Никога не опитвайте да зареждате непрезареждащи се батерии! Когато се зареждат непрезареждащи се батерии може да се образува изтичане. Може да избухнат и носят риск от пожар и наранявания.

# Декларации

# Отговорност

Процесът на затягане може да бъде повлиян от редица събития в работната среда и това е причината де изисква валидиране на резултатите. В съответствие с приложимите стандарти и/или разпоредби Ви препоръчваме да проверявате въртящия момент и посоката на въртене след всяко събитие, което може да повлияе върху крайния резултат. Примери за такива събития включват, но не се ограничават до:

- първоначален монтаж на системата

- смяна на част, болт, винт, инструмент, софтуер, конфигурация или среда

- смяна на въздушните или електрическите връзки

- смяна в ергономиката, работата, процедурите по качество или практиките

- смяна на оператор

- всякакви други промени, които могат да повлияят върху резултата на процеса на затягане

Проверката трябва да доведе до следното:

- Гаранция, че условията не са се променили поради външни фактори.

- Приключване на проверката след първоначален монтаж, поддръжка или ремонт на оборудването.

- Проверката трябва да се извършва най-малко веднъж на смяна или с друга подходяща честота.

# ЕС ДЕКЛАРАЦИЯ ЗА СЪОТВЕТСТВИЕ

Ние, Atlas Copco Industrial Technique AB, SE-105 23 STOCKHOLM SWEDEN, декларираме на своя лична отговорност, че този продукт (с име, тип и сериен номер, вижте предната страница) е в съответствие със следната(ите) Директива(и):
2011/65/EU (RoHS), 2014/53/EU (RED), 2015/863/EU (RoHS amendment)

Приложени хармонизирани стандарти:
EN 301489-1 V2.2.3; EN 301489-3 V2.3.2; EN 301489-17 V3.2.4; EN 300328 V2.2.2; EN 300220-1 V3.1.1; EN 300220-2 V3.2.1; EN IEC 61326-1:2021; IEC 61326-1:2020; EN 62479:2010

Властите могат да поискат съответната техническа информация от:
Product Compliance Manager, Atlas Copco Industrial Technique AB, SE-105 23 Stockholm Sweden

Stockholm, 31 January 2025

Lars Eklöf, Managing Director

Подпис на издаващото лице

# WEEE

Информация относно Излязло от употреба електрическо и електронно оборудване (ИУЕЕО):
Настоящият продукт и информацията за него отговарят на изискванията на Директивата/предписанията за ИУЕЕО (2012/19/EU), и с него трябва да се борави в съответствие със същата Директива/предписания.

Продуктът е маркиран със следния символ:

Продукти, маркирани със зачеркната с кръст кофа за отпадъци на колела и единична черна линия под нея, съдържат части, с които трябва да се борави в съответствие с Директивата/предписанията за ИУЕЕО. Целият продукт или ИУЕЕО частите могат да бъдат изпратени до вашия “Център за обслужване на клиенти” за обработка.

# Радиосмущения

Това е продукт от клас А. В домашна среда този продукт може да причини радиосмущения.

# Информация във връзка с чл. 33 от REACH (Регламент относно регистрацията, оценката, разрешаването и ограничаването на химикали)

Европейски регламент (ЕС) №1907/2006 относно регистрацията, оценката, разрешаването и ограничаването на химикали (REACH) определя, освен други неща, изискванията, свързани с комуникациите във веригата на доставките. Изискването за информация се отнася също и за продукти, съдържащи т. нар. вещества, пораждащи сериозно безпокойство (“списък на кандидати”). На 27 юни 2018 г. металът олово (CAS № 7439-92-1) беше добавен към списъка на кандидатите.

Във връзка с гореспоменатото бихме искали да ви информираме, че определени електрически компоненти в продукта може да съдържат метала олово. Това е в съответствие с настоящето законодателство за ограничаване на веществата и въз основа на законовите изключения в Директивата за ограничението за употребата на определени опасни вещества в електрическото и електронното оборудване (RoHS) (2011/65/EU). Металът олово няма да изтече от продукта или да се видоизмени в него по време на нормална употреба, и концентрацията на метала олово в цялостния продукт е значително под приложимата прагова стойност. Моля, съобразете се с местните изисквания за изхвърляне на олово при изтичане на годността на продукта.

# Регионални изисквания

ПРЕДУПРЕЖДЕНИЕ

Този продукт може да ви изложи на контакт с химикали, включително олово, за което в щата Калифорния е известно, че причинява рак и вродени малформации или други вреди по отношение на възпроизводителната способност. За допълнителна информация посетете

https://www.p65warnings.ca.gov/

# Безопасност

НЕ ИЗХВЪРЛЯЙТЕ – ПРЕДАЙТЕ НА ПОТРЕБИТЕЛЯ

ПРЕДУПРЕЖДЕНИЕ

Прочетете всички предупреждения за безопасност, инструкции, илюстрации и спецификации, предоставени с този електрически инструмент.

Неспазването на всички инструкции, посочени по-долу, може да доведе до токов удар, пожар и/или сериозни наранявания.

Запазете всички предупреждения и инструкции за бъдеща справка.

ПРЕДУПРЕЖДЕНИЕ

Трябва да се спазват всички местни законови разпоредби за безопасност относно инсталация, работа и поддръжка.

## Декларация за употреба

- Само за професионална употреба.

- Този продукт и неговите принадлежности не могат да бъдат променяни по какъвто и да е начин.

- Не използвайте този продукт, ако е повреден.

- Ако означенията на данните на продукта или предупрежденията за опасност върху него престанат да бъдат четливи или се откачат, незабавно ги подменете.

- Продуктът трябва да бъде инсталиран, използван и обслужван единствено квалифицирани лица в индустриална среда.

В този раздел

- Предназначение
- Общи предупреждения за безопасност на електрически инструменти
- Инструкции за този продукт
- Знаци и стикери

# Предназначение

Единствената препоръчителна употреба е указаната от производителя.
Този продукт е предназначен за операции по затягане. Не се разрешава друга употреба.

Не използвайте по време на зареждане.

# Общи предупреждения за безопасност на електрически инструменти

ПРЕДУПРЕЖДЕНИЕ

Прочетете всички предупреждения за безопасност, инструкции, илюстрации и спецификации, предоставени с този продукт.

Неспазването на всички инструкции посочени по-долу, може да доведе до токов удар, пожар, материални щети и/или сериозни наранявания.

Запазете всички предупреждения и инструкции за бъдеща справка.

Терминът "електрически инструмент" в предупрежденията се отнася за захранван от централната мрежа (с кабел) електрически инструмент или за такъв със захранване от батерия (без кабел).

Безопасност на работната зона

- Поддържайте работната зона чиста и добре осветена. Неподредените или тъмни работни зони предразполагат към инциденти.

- Не използвайте електрически инструменти във взривоопасна обстановка, например в присъствие на запалими течности, газове или прах. Инструментите генерират искри, които може да възпламенят праха или изпаренията.

- Дръжте децата и страничните лица на разстояние, докато работите с електроинструменти. Отвличането на вниманието ви може да доведе до загуба на контрол.

Електрическа безопасност

- Избягвайте контакт със заземени повърхности като тръби, радиатори, готварски печки и хладилници. Съществува по-висок риск от токов удар, ако тялото ви е заземено.

- Не излагайте електроинструментите на дъжд или влажни атмосферни условия. Навлизането на вода в електрическия инструмент повишава риска от токов удар.

Лична безопасност

- Бъдете нащрек, внимавайте с действията си и използвайте здравия си разум при работа с електроинструмента. Не използвайте електрическия инструмента, когато усещате умора или сте под въздействието на наркотици, алкохол или лекарства. Миг невнимание при работа с електрически инструменти може да доведе до сериозно нараняване.

- Използвайте лични предпазни средства. Винаги носете предпазни очила. Защитната екипировка като противопрахова маска, неплъзгащи се защитни обувки, каска и антифони, подходящи за условията, ще намалят риска от наранявания.

- Предотвратявайте неволно включване. Уверете се, че превключвателят е в позиция "Изключено", преди да свързвате инструмента към захранването и/или батериите, да го повдигате или носите. Носенето на електрически инструменти с пръст, поставен върху ключа, или подаването на захранване към електрически инструменти с превключвател на позиция "Включено" предразполага към инциденти.

- Свалете всички затягащи или гаечни ключове, преди да включите електроинструмента. Гаечен или регулиращ ключ, оставен на въртящата се част на електрическия инструмент, може да доведе до нараняване.

- Не се протягайте твърде много. Дръжте краката си в подходящата позиция и пазете равновесие по всяко време. Това позволява по-добър контрол върху електрическия инструмент при неочаквани ситуации.

- Носете подходяща екипировка. Не носете свободни дрехи или бижута. Пазете косата и дрехите си далеч от движещите се части. Свободните дрехи, бижутата или дългата коса могат да се закачат за подвижните части.

- Ако са осигурени устройства за извличане и събиране на праха, се уверете, че те са свързани и се използват по предназначение. Използването на устройства за събиране на прах намалява опасността от него.

- Не позволявайте познанията, придобити от честото използване на инструменти, да бъдат предпоставка за игнориране на принципите за безопасна работа с инструменти. Невниманието може да доведе до тежки наранявания в рамките на части от секундата.

- Дръжте електроинструмента за изолираната материя на дръжката, когато извършвате дейности, при които затягащото устройство може да влезе в контакт със скрити кабели. Когато крепежните елементи влязат в контакт с кабел под напрежение, могат да изложат металните части на електроинструмента на електрическо напрежение и да причинят токов удар на оператора.

Употреба и грижа за инструмента

- Не прилагайте сила върху електроинструмента. Използвайте подходящия електрически инструмент за вашата работа. Подходящият електрически инструмент ще работи по-добре и по-безопасно със скоростта, за която е конструиран.

- Не използвайте електроинструмента, ако превключвателят не се включва и изключва. Всеки инструмент, който не може да бъде управляван от превключвателя, е опасен и трябва да бъде поправен.

- Извадете щепсела от захранването и/или пакета батерии, ако е разглобяем, преди да извършвате всякакви настройки, смяна на аксесоари или да съхранявате електроинструментите. Такива предпазни мерки намаляват риска от неволно включване на електрическия инструмент.

- Съхранявайте електроинструментите далеч от деца и не позволявайте на лица, незапознати с електроинструмента или с тези инструкции, да го използват. Електрическите инструменти са опасни в ръцете на хора, необучени да ги ползват.

- Поддържайте електрическите инструменти и техните принадлежности. Проверявайте за разминаване или слепване на подвижните части, пропукване на части или други състояния, които могат да повлияят върху работата на инструмента. Ако е повреден, електрическият инструмент трябва да бъде поправен преди употреба. Много от инцидентите са причинени от зле поддържани електрически инструменти.

- Пазете режещите инструменти остри и чисти. Вероятността правилно поддържаните режещи инструменти с остри режещи ръбове да затегнат е по-малка и те се управляват по-лесно.

- Използвайте електроинструмента, аксесоарите, накрайниците и други съгласно тези инструкции, като имате предвид работните условия и работата, която ще бъде извършвана. Употребата на електроинструмента за дейности, различни от предназначението му, може да доведе до опасни ситуации.

- Пазете дръжките и повърхностите за захващане сухи и чисти, без масло и грес по тях. Хлъзгавите дръжки и повърхности за захващане не позволяват безопасна работа и контрол върху инструмента в неочаквани ситуации.

Употреба и грижа за инструмента на батерии

- Презареждайте само със зарядното устройство, определено от производителя. Зарядно устройство, подходящо за един вид пакет батерии, може да създаде риск от пожар, когато се използва с друг пакет батерии.

- Използвайте електроинструментите само с определените за тях пакети батерии. Употребата на каквито и да било други пакети батерии може да създаде риск от наранявания или пожар.

- Когато батериите не се използват, ги дръжте на разстояние от други метални предмети като кламери, монети, ключове, пирони, винтове и други малки метални предмети, които могат да създадат връзка от един терминал до друг. Свързването на клемите на батерията на късо може да предизвика изгаряния или пожар.

- При неправилна експлоатация от батерията може да изтече течност; избягвайте контакт. При възникване на случаен контакт измийте с вода. Ако течността попадне в очите, потърсете и медицинска помощ. Течността от батерията може да предизвика възпаление или изгаряния.

- Не използвайте повредени или изменени батерии или инструменти. Употребата на повредени или изменени батерии може да доведе до непредсказуеми ефекти, които могат да бъдат предпоставка за пожар, експлозия или риск от нараняване.

- Не излагайте батериите или инструмента на огън или прекалено висока температура. Излагането на огън или температура над 130 °C може да доведе до експлозия.

- Следвайте всички инструкции за зареждане и не зареждайте батериите или инструмента извън температурния диапазон, посочен в инструкциите. Неправилното зареждане или зареждане при температура извън посочения диапазон може да повреди батерията и да увеличи риска от пожар.

Сервизно обслужване

- Обслужването на електроинструмента трябва да се извършва от квалифициран персонал, като се използват само идентични резервни части. Това ще гарантира безопасността на инструмента.

- Никога не обслужвайте повредени батерии. Обслужването на пакетите батерии трябва да се извършва само от производителя или от оторизираните доставчици на услуги.

# Инструкции за този продукт

# Информация за безопасност

Този продукт е предназначен за затягане и тестване на контрола на качеството. Не е разрешена друга употреба. Само за професионална употреба.

ПРЕДУПРЕЖДЕНИЕ

Претоварването на гаечния ключ може да причини счупване на структурата, което може да доведе до сериозни наранявания.

ПРЕДУПРЕЖДЕНИЕ

Използването на неправилни инструменти за закрепване в предната част или удължители може да доведе до внезапно изпускане на гаечния ключ, което може да причини сериозни наранявания.

ПРЕДУПРЕЖДЕНИЕ

Никога не опитвайте да зареждате непрезареждащи се батерии! Когато се зареждат непрезареждащи се батерии може да се образува изтичане. Може да избухнат и носят риск от пожар и наранявания.

ПРЕДУПРЕЖДЕНИЕ

Трябва да се спазват всички местни законови разпоредби за безопасност относно инсталация, работа и поддръжка.

За да получите допълнителна информация за безопасност, се консултирайте с:

- Допълнителната документация, предоставена с инструмента

- http://servaidweb.atlascopco.com

- Вашия работодател, професионален съюз и/ или търговска асоциация

- http://www.osha.gov (САЩ)

- http://europe.osha.eu.int (Европа)

# Работа

# Работа с гаечния ключ

Направете справка с Инструкциите за продукта на MTRwrench.

# Сервизно обслужване и поддръжка

# Предотвратяване на проблеми с ESD (Чувствителност към електростатичен разряд)

Вътрешните компоненти на продукта и контролера са чувствителни към електростатичен разряд. За да избегнете неизправно функциониране в бъдеще се уверете, че обслужването и поддръжката се извършват в среда, одобрена за уреди, чувствителни към електростатичен разряд. На изображението по-долу е показан пример за подходящо работно място за обслужване.

# Почистване

Поддържайте MTRwrench чист.

След употреба отстранете всички следи от масло и смазка от MTRwrench с мека кърпа и мек препарат за почистване на повърхности от масло/смазка. Не използвайте агресивни или абразивни почистващи препарати.

Използвайте антистатична почистваща кърпа за отстраняване на праха от MTRwrench.

Избягвайте употребата на силни препарати за почистване на MTRwrench.

Почиствайте контакта на MTRwrench с помощта на разтвор за почистване на електрически контакти.

# Знаци и стикери

Продуктът разполага със знаци и стикер, съдържащи важна информация за лична безопасност и поддръжка на продукта. Знаците и стикерите трябва винаги да бъдат лесни за четене. Могат да бъдат поръчани нови знаци и стикери чрез списъка на резервните части.

# Полезна информация

# ServAid

ServAid е портал, който непрекъснато се обновява и съдържа техническа информация, като например:

- Регулаторна информация и информация за безопасност

- Технически данни

- Инструкции за монтаж, функциониране и обслужване

- Списъци с резервни части

- Принадлежности

- Оразмерени чертежи

Моля, посетете: https://servaid.atlascopco.com.

За допълнителна информация се свържете с Вашия местен представител на Atlas Copco.

## Отнася се за: