# MTRwrench

# Technické údaje

# Okolité podmienky

Len na použitie v interiéri |
Nadmorská výška | Až do 2000 m
Rozsah teploty okolia | +5 až +40 °C (+41 až +104 °F)
Maximálna relatívna vlhkosť 80 % pri teplote do 31 °C, klesajúca lineárna do 50 % pri 40 °C |

# Údaje o produkte

Prevádzkový momentový rozsah | od 20% do 100 % kapacity
Presnosť merania momentu (s prevádzkovým momentovým rozsahom) | 1%
Mechanická opakovateľnosť kliknutím | ± 3%
Preťažiteľnosť | 150 % nominálnej kapacity
Maximálna uhlová rýchlosť | 250 °/s
Presnosť merania uhla | ± 3,6 ° / 360 ° (pri 6 ° za sekundu)
Teplotná stabilita merania momentu | +10 °C až +40 °C (10 °F až 104 °F)
Kapacita pamäte výsledkov uťahovania | 10 000 (maximálne)
Napájací zdroj | Dobíjateľná batéria NiMH AA 1900mAh 1,2V

# Kompatibilná batéria

Dobíjateľná batéria NiMH AA (1900 mAh, 1,2 V) napája MTRwrench.

Nástroj je kompatibilný s vyššie uvedenými dobíjateľnými batériami.

Odporúča sa používať dobíjateľné batérie s číslom dielu
4027 0048 20.

VAROVANIE

Nikdy sa nepokúšajte dobíjať nenabíjateľné batérie! Nenabíjateľné batérie môžu pri nabíjaní vytekať. Môžu vybuchnúť a spôsobiť riziko požiaru a zranení.

# Vyhlásenia

# Zodpovednosť

Mnohé udalosti v prevádzkovom prostredí môžu ovplyvniť uťahovací proces a vyžadujú si potvrdenie výsledkov. V súlade s aplikovanými normami a/alebo nariadeniami týmto požadujeme, aby ste skontrolovali inštalovaný moment a smer otáčania po každej udalosti, ktorá môže ovplyvniť výsledok uťahovania. Príkladmi takýchto udalostí sú o.i.:

- počiatočná montáž nástrojového systému

- zmena šarže dielov, svorky, šarže skrutiek, nástroja, softvéru konfigurácie alebo prostredia

- zmena vzduchových alebo elektrických pripojení

- zmena v linkovej ergonómii, spracovaní, procesoch kvality alebo činnostiach

- zmena operátora

- akákoľvek iná zmena, ktorá ovplyvní výsledok uťahovacieho procesu

Kontrola má:

- Zabezpečiť, že nedošlo k zmene podmienok rôznymi vplyvmi.

- Byť dokončená po počiatočnej montáži, údržbe alebo oprave zariadenia.

- Byť vykonaná raz za smenu alebo v inej vhodnej frekvencii.

# VYHLÁSENIE EU O ZHODE

My, Atlas Copco Industrial Technique AB, SE-105 23 STOCKHOLM SWEDEN, vyhlasujeme na našu výhradnú zodpovednosť, že výrobok (s názvom, typovým a výrobným číslom, pozri prednú stranu), je v zhode s nasledovnou(ými) smernicou(ami):
2011/65/EU (RoHS), 2014/53/EU (RED), 2015/863/EU (RoHS amendment)

Použité harmonizované normy:
EN 301489-1 V2.2.3; EN 301489-3 V2.3.2; EN 301489-17 V3.2.4; EN 300328 V2.2.2; EN 300220-1 V3.1.1; EN 300220-2 V3.2.1; EN IEC 61326-1:2021; IEC 61326-1:2020; EN 62479:2010

Orgány si môžu vyžiadať príslušné technické informácie od:
Product Compliance Manager, Atlas Copco Industrial Technique AB, SE-105 23 Stockholm Sweden

Stockholm, 31 January 2025

Lars Eklöf, Managing Director

Podpis emitenta

# WEEE

Informácie týkajúce sa odpadu z elektrických a elektronických zariadení (WEEE):
Tento výrobok a informácie o ňom spĺňajú požiadavky smernice/nariadenia o odpade z elektrických a elektronických zariadení WEEE (2012/19/EU) a musíte s nimi manipulovať v súlade s touto smernicou/nariadeniami.

Tento výrobok je označený nasledujúcim symbolom:

výrobky označené symbolom prečiarknutého odpadkového koša so samostatným čiernym pruhom pod košom obsahujú diely, s ktorými sa musí manipulovať v súlade so smernicou/nariadeniami WEEE. Celý výrobok, resp. diely WEEE, môžu byť odoslané do vášho „zákazníckeho strediska” na manipuláciu.

# Rádiové rušenie

Toto je produkt triedy A. Tento produkt môže v domácom prostredí spôsobiť rušenie rádiového signálu.

# Informácie týkajúce sa článku 33 v nariadení REACH

Európske nariadenie (EÚ) č. 1907/2006 o registrácii, hodnotení, autorizácii a obmedzovaní chemických látok (REACH) definuje, okrem iného, požiadavky súvisiace s komunikáciou v dodávateľskom reťazci. Požiadavka na informácie sa vzťahuje aj na výrobky obsahujúce tzv. látky vzbudzujúce veľmi veľké obavy („zoznam kandidátskych látok“) 27. júna 2018 bolo do zoznamu kandidátskych látok pridané kovové olovo (č. CAS 7439-92-1).

V súlade s vyššie uvedeným vás to má informovať, že určité elektrické komponenty vo výrobku môžu obsahovať kovové olovo. Je to v zhode s aktuálnymi právnymi predpismi o obmedzovaní látok a na základe zákonných výnimiek v smernici RoHS (2011/65/EÚ). Počas normálneho používania nedôjde k úniku ani premene kovového olova z výrobku a koncentrácia kovového olova v celom výrobku je značne pod príslušnou prahovou hodnotou. Pri likvidácii olova na konci životnosti výrobku zohľadnite, prosím, miestne požiadavky.

# Regionálne požiadavky

VAROVANIE

Pri používaní tohto výrobku môžete byť vystavení chemikáliám vrátane olova, o ktorom je v štáte Kalifornia známe, že spôsobuje rakovinu a vrodené chyby alebo iné reprodukčné poruchy. Pre viac informácií prejdite na

https://www.p65warnings.ca.gov/

# Bezpečnosť

NEVYHADZUJE – ODOVZDAJTE POUŽÍVATEĽOVI

VAROVANIE

Prečítajte si všetky bezpečnostné varovania, pokyny, obrázky a špecifikácie poskytnuté s týmto elektrickým nástrojom.

Nedodržanie všetkých dole uvedených pokynov môže mať za následok zásah elektrickým prúdom, požiar a/alebo vážne poranenie.

Všetky varovania a pokyny si odložte pre budúce nahliadnutie.

VAROVANIE

Všetky lokálne legislatívne bezpečnostné predpisy, ktoré sa týkajú inštalácie, prevádzky a údržby sa musia vždy dodržiavať.

## Účel použitia

- Iba pre profesionálne použitie.

- Tento výrobok a jeho príslušenstvo sa nesmie v žiadnom prípade prerábať.

- Tento výrobok nepoužívajte, ak bol poškodený.

- Ak údaje o výrobku alebo výstražné štítky upozorňujúce na nebezpečenstvo umiestnené na výrobku prestanú byť čitateľné alebo sa uvoľnia, bezodkladne ich nahraďte.

- Výrobok smie inštalovať, obsluhovať a servisovať iba kvalifikovaná osoba v priemyselnom prostredí.

V tejto sekcii

- Určené použitie
- Všeobecné bezpečnostné varovania pre elektrické nástroje
- Pokyny špecifické pre výrobok
- Značky a nálepky

# Určené použitie

Jediné odporúčané použitie je použitie špecifikované výrobcom.
Tento výrobok je určený na uťahovacie operácie. Iné použitie nepovolené.

Nepoužívajte počas nabíjania.

# Všeobecné bezpečnostné varovania pre elektrické nástroje

VAROVANIE

Prečítajte si všetky bezpečnostné varovania, pokyny, obrázky a špecifikácie poskytnuté s týmto výrobkom.

Nedodržanie všetkých dole uvedených pokynov môže mať za následok zásah elektrickým prúdom, požiar, vecné škody a/alebo vážne zranenie.

Všetky varovania a pokyny si odložte pre budúce nahliadnutie.

Termín „elektrický prístroj” vo výstražných upozorneniach sa vzťahuje na elektricky poháňané (káblové) elektrické prístroje alebo elektrické prístroje poháňané na batérie (bezdrôtové).

Bezpečnosť pracovnej oblasti

- Na pracovisku udržujte poriadok a dobre ho osvetlite. Preplnené a tmavé oblasti sú rizikovejšie.

- S elektrickými nástrojmi nemanipulujte vo výbušnej atmosfére, ako napr. v prítomnosti horľavých tekutín, plynov a prachu. Elektrické nástroje spôsobujú iskry, ktoré môžu zapáliť prach alebo výpary.

- Zabezpečte, aby boli deti a pozorovatelia v dostatočnej vzdialenosti od elektrického nástroja. Pri rozptýlení môžete stratiť kontrolu.

Elektrická bezpečnosť

- Vyhnite sa telesnému kontaktu s uzemnenými plochami, ako sú potrubia, radiátory, sporáky a chladničky. V prípade, že vaše telo je uzemnené, existuje zvýšené riziko úderu elektrickým prúdom.

- Elektrický nástroj nevystavujte dažďu ani vlhkosti. Preniknutie vody do elektrického nástroja zvyšuje riziko úrazu elektrickým prúdom.

Osobná bezpečnosť

- Buďte neustále ostražití, dávajte pozor na to, čo robíte, a pri narábaní s elektrickým nástrojom používajte zdravý rozum. Elektrický nástroj nepoužívajte, ak ste unavení alebo pod vplyvom drog, alkoholu či liekov. Chvíľka nepozornosti počas prevádzky elektrických nástrojov môže mať za následok vážne zranenie.

- Používajte osobné ochranné prostriedky. Vždy používajte ochranu zraku. Ochranné prostriedky ako napr. maska proti prachu, protišmyková obuv, prilba alebo ochrana sluchu použité vo vhodných podmienkach znížia riziko osobných zranení.

- Zabráňte neúmyselnému zapnutiu. Pred zapojením spotrebiča do zdroja napájania a/alebo batérií, zdvihnutím alebo prenosom nástroja skontrolujte, či je vypínač v polohe Vypnuté. Prenášanie elektrických nástrojov s prstom na vypínači alebo napájanie elektrických nástrojov, keď majú vypínač v polohe Zapnutý, môže spôsobiť nehody.

- Pred zapnutím elektrického nástroja odstráňte prípadný nastavovací alebo uťahovací kľúč. V opačnom prípade môžu tieto kľúče, ak sú pripojené k rotujúcej časti elektrického nástroja, spôsobiť zranenie.

- Nenaťahujte sa. Udržujte stabilný postoj a rovnováhu počas celej doby narábania s nástrojom. To vám umožní lepšie ovládanie elektrického nástroja v neočakávaných situáciách.

- Vhodne sa oblečte. Nenoste voľné oblečenie ani šperky. Vlasy a odev udržujte v bezpečnej vzdialenosti od pohyblivých častí. Voľné oblečenie, šperky alebo dlhé vlasy sa môžu zachytiť do pohyblivých častí.

- V prípade, že sú k dispozícii zariadenia na odsávanie prachu a iné zberné zariadenia, skontrolujte, či sú správne pripojené a používané. Použitie odsávača prachu môže znížiť riziká spojené s prachom.

- Vedomosti získané z častého používania nástrojov neznamenajú, že sa môžete uspokojiť a ignorovať bezpečnostné princípy nástrojov. Nedbanlivá činnosť môže spôsobiť vážne zranenie v zlomku sekundy.

- Nástroj chyťte za izolované povrchy uchopenia pri operáciách, kedy by mohlo dôjsť k dotyku so skrytou kabelážou. Kontakt uťahovačov s elektr. vedením, ktoré je pod napätím, môže dostať pod napätie aj nechránené kovové súčiastky elektr. nástroja a spôsobiť zásah elektrickým prúdom.

Používanie a starostlivosť o elektrické nástroje

- Elektrický nástroj nepreťažujte. Použite elektrický nástroj vhodný na daný účel. Správny elektrický nástroj vykoná danú prácu lepšie a bezpečnejšie spôsobom, na ktorý bol navrhnutý.

- Elektrický nástroj nepoužívajte, ak nefunguje správne vypínač. Akýkoľvek nástroj, ktorý nemožno ovládať vypínačom, je nebezpečný a treba ho opraviť.

- Pred vykovaním akýchkoľvek nastavení, zmien príslušenstva alebo pred skladovaním elektrických nástrojov odpojte zástrčku zo zdroja napájania a/alebo odpojte batérie, ak sú odnímateľné. Každé preventívne bezpečnostné opatrenie znižuje riziko náhodného spustenia nástroja.

- Nástroje s jalovým výkonom uskladnite mimo dosahu detí a nedovoľte osobám, ktoré nie sú oboznámené s týmito nástrojmi alebo s týmito pokynmi, aby ich používali. Elektrické nástroje sú nebezpečné v rukách neškolených osôb.

- Údržba elektrických nástrojov Skontrolujte, či nedošlo k vyoseniu pohyblivých častí alebo ich spojeniu s materiálom vplyvom trenia, ich zlomeniu alebo iným okolnostiam, ktoré môžu ovplyvniť prevádzku elektrického nástroja. Ak je nástroj poškodený, pred použitím ho dajte opraviť. Mnohé nehody sú spôsobené použitím zle udržiavaných elektrických nástrojov.

- Rezné nástroje udržujte ostré a čisté. Správne udržiavané rezné nástroje s ostrými reznými hranami sú menej náchylné na zachytenie materiálu vplyvom trenia a ľahšie sa ovládajú.

- Elektrický nástroj, príslušenstvo a nadstavce atď. používajte v súlade s týmito pokynmi, pričom treba vziať do úvahy pracovné podmienky a vykonávanú prácu. Použitie elektrického nástroja na iné operácie, než na ktoré je určený, by mohlo spôsobiť vznik nebezpečnej situácie.

- Rukoväte a úchopné povrchy udržiavajte suché, čisté a bez oleja a mastnoty. Šmykľavé rukoväte a úchopné povrchy neumožňujú bezpečnú manipuláciu a ovládanie nástroja v nečakaných situáciách.

Používanie a ošetrovanie akumulátorového nástroja

- Dobíjanie vykonajte iba s nabíjačkou špecifikovanou výrobcom. Nabíjačka vhodná pre jeden druh batérií môže spôsobiť nebezpečenstvo pri použití s iným druhom batérií.

- Elektrické nástroje používajte iba so špeciálne určenými batériami. Používanie akýchkoľvek iných batérií môže spôsobiť riziko poranenia alebo požiaru.

- Keď sa batérie nepoužívajú, uschovajte ich v dostatočnej vzdialenosti od kovových predmetov, ako napr. sponiek na papier, mincí, kľúčov, klincov, skrutiek a iných malých kovových predmetov, ktoré dokážu vytroviť prepojenie z jedného pólu na druhý. Skratovanie pólov batérie môže spôsobiť popáleniny alebo požiar.

- V nevhodných podmienkach môže z batérie uniknúť tekutina, vyhnite sa kontaktu. V prípade kontaktu s tekutinou opláchnite dané miesto vodou. V prípade zasiahnutia očí vyhľadajte lekársku pomoc. Tekutina vyliata z batérie môže spôsobiť podráždenia alebo popáleniny.

- Nepoužívajte batérie ani nástroje, ktoré sú poškodené alebo upravené. Poškodené alebo upravené batérie môžu vykazovať neočakávané správanie s následkom ohňa, výbuchu alebo rizika zranenia.

- Nevystavujte batérie ani nástroj ohňu ani nadmerným teplotám. Vystavenie ohňu alebo teplote nad 130 °C môže spôsobiť výbuch.

- Postupujte podľa všetkých pokynov na nabíjanie a nenabíjajte batérie ani nástroj mimo teplotného rozsahu uvedeného v pokynoch. Nesprávne nabíjanie alebo nabíjanie pri teplotách mimo určeného rozsahu môže poškodiť batériu a zvýšiť riziko požiaru.

Servis

- Elektrický nástroj môže servisovať iba kvalifikovaný odborník za použitia identických náhradných dielov. Zabezpečí sa tak zachovanie bezpečnosti elektrického nástroja.

- Nikdy neservisujte poškodené batérie. Servis batérií smú vykonávať iba výrobca alebo autorizované servisné strediská.

# Pokyny špecifické pre výrobok

# Bezpečnostné pokyny

Výrobok je určený na uťahovacie operácie a na kontrolu kvality. Iné použitie nepovolené. Len na profesionálne použitie.

VAROVANIE

Preťaženie kľúča môže spôsobiť štruktúrne zlomenie, ktoré by mohlo mať za následok vážne zranenie.

VAROVANIE

Nesprávne adaptéry alebo nadstavce môžu spôsobiť náhle uvoľnenie kľúča, ktoré by mohlo mať za následok vážne zranenie.

VAROVANIE

Nikdy sa nepokúšajte dobíjať nenabíjateľné batérie! Nenabíjateľné batérie môžu pri nabíjaní vytekať. Môžu vybuchnúť a spôsobiť riziko požiaru a zranení.

VAROVANIE

Všetky lokálne legislatívne bezpečnostné predpisy, ktoré sa týkajú inštalácie, prevádzky a údržby sa musia vždy dodržiavať.

Pre ďalšie informácie o bezpečnosti slúžia:

- v ostatnej dokumentácii a medzi informáciami dodanými k tomuto nástroju,

- http://servaidweb.atlascopco.com

- u svojho zamestnávateľa, vo zväze alebo obchodnom združení,

- http://www.osha.gov (USA)

- http://europe.osha.eu.int (Európa)

# Obsluha

# Prevádzka kľúča

Pozri Produktové pokyny pre MTRwrench.

# Servis a údržba

# Predchádzanie problémom s elektrostatickým vybitím (ESD)

Súčiastky nachádzajúce sa vo vnútri výrobku a riadiacej jednotky sú citlivé na elektrostatické vybitie. Aby ste sa v budúcnosti vyhli poruche, uistite sa, či vykonávate servis a údržbu v pracovnom prostredí schválenom ESD. Na nižšie uvedenom obrázku je príklad vhodnej servisnej pracovnej stanice.

# Čistenie

Udržiavajte MTRwrench čistý.

Po použití odstráňte z MTRwrench všetky stopy oleja a mastnoty pomocou mäkkej handričky a jemného prostriedku na čistenie povrchov od oleja/mastnoty. Nepoužívajte agresívny ani abrazívny čistiaci prostriedok.

Na odstránenie prachu z MTRwrench používajte antistatickú čistiacu handričku.

Na čistenie MTRwrench nepoužívajte drsné čistiace prostriedky.

Vyčistite kontakt MTRwrench pomocou čistiaceho roztoku na elektrické kontakty.

# Značky a nálepky

Tento výrobok je vybavený značeniami a nálepkami, ktoré obsahujú dôležité informácie o osobnej bezpečnosti a údržbe výrobku. Značenia a nálepky musia byť vždy ľahko čitateľné. Nové značenia a nálepky môžete objednať pomocou zoznamu náhradných dielov.

# Užitočné informácie

# Funkcia ServAid

ServAid je portál, ktorý sa nepretržite aktualizuje a obsahuje technické informácie, ako napríklad:

- Regulačné a bezpečnostné informácie

- Technické údaje

- Inštalačné, prevádzkové a servisné pokyny

- Zoznamy náhradných dielov

- Príslušenstvo

- Kótované výkresy

Navštívte, prosím: https://servaid.atlascopco.com.

Pre bližšie technické informácie sa obráťte na vášho miestneho zástupcu Atlas Copco.

## Vzťahuje sa na: