# MTRwrench

# Tehnički podaci

# Uvjeti u okruženju

Uporaba samo u unutarnjem prostoru |
Nadmorska visina | do 2000 m
Opseg okolne temperature | +5 °C do +40 °C (+41 °F do +104 °F)
Maksimalna relativna vlažnost 80 % za temperature do 31 °C s linearnim opadanjem do 50 % relativne vlažnosti kod 40 °C |

# Podaci o proizvodu

Raspon radnog zakretnog momenta | Od 20% do 100 % kapaciteta
Preciznost mjerenja zakretnog momenta (unutar raspona radnog zakretnog momenta) | 1 %
Klik mehaničke ponovljivosti | ± 3 %
Kapacitet preopterećenja | 150 % od nazivnog kapaciteta
Maksimalna kutna brzina | 250 °/s
Točnost mjerenja kuta | ± 3.6 ° / 360 ° (na 6 ° po sekundi)
Temperaturna stabilnost mjerenja zakretnog momenta | +10 °C do +40 °C (10 °F do 104 °F)
Kapacitet memorije rezultata zatezanja | 10000 (maksimalno)
Napajanje | Punjiva NiMH AA baterija 1900 mAh 1,2V

# Kompatibilna baterija

Punjiva NiMH AA baterija (1900 mAh, 1,2 V) pruža napajanje za MTRwrench.

Alat je kompatibilan s prethodno spomenutim punjivim baterijama.

Preporučljivo je koristiti punjive baterije s brojem dijela
4027 0048 20.

POZOR

Nikad ne pokušavajte ponovno puniti nepunjive baterije! Nepunjive baterije mogu propuštati prilikom punjenja. One mogu eksplodirati i uzrokovati opasnost od požara i ozljede.

# Izjave

# Odgovornost

Mnogi događaji u radnoj okolini mogu utjecati na postupak pritezanja te zahtijevaju provjeru rezultata pritezanja. U skladu s primjenjivim normama i/ili propisima ovime zahtijevamo da provjerite instalirani okretni moment i smjer vrtnje nakon svakog događaja koji može utjecati na rezultate pritezanja. Primjeri takvih događaja uključuju, no ne ograničavaju se na navedeno u nastavku:

- početna ugradnja sustava alata

- promjena serije dijelova, svornjala, serije vijaka, alata, softvera, konfiguracije okoline

- promjena priključaka zraka ili električnih priključaka

- promjena ergonolije linije, procesa, postupaka ili prakse za osiguranje kvalitete

- promjena operatora

- bilo koja druga promjena koja utječe na rezultat postupka pritezanja

Provjera:

- Mora osigurati da se uvjeti spoja nisu promijenili uslijed događaja koji su na njega utjecali.

- Mora se provesti nakon početne instalacije, održavanja ili popravka opreme.

- Mora se provesti najmanje jednom u svakoj smjeni ili u drugoj prikladnoj učestalosti.

# EU IZJAVA O SUKLADNOSTI

Mi, Atlas Copco Industrial Technique AB, SE-105 23 STOCKHOLM SWEDEN, izjavljujemo pod vlastitom odgovornošću da je proizvod (naziv, tip i serijski broj, vidi naslovnu stranu) u skladu sa sljedećom(im) direktivom(ama):
2011/65/EU (RoHS), 2014/53/EU (RED), 2015/863/EU (RoHS amendment)

Primijenjene usklađene norme:
EN 301489-1 V2.2.3; EN 301489-3 V2.3.2; EN 301489-17 V3.2.4; EN 300328 V2.2.2; EN 300220-1 V3.1.1; EN 300220-2 V3.2.1; EN IEC 61326-1:2021; IEC 61326-1:2020; EN 62479:2010

Nadležna tijela mogu zahtijevati relevantne tehničke podatke od:
Product Compliance Manager, Atlas Copco Industrial Technique AB, SE-105 23 Stockholm Sweden

Stockholm, 31 January 2025

Lars Eklöf, Managing Director

Potpis izdavatelja

# WEEE

Informacije u vezi s otpadnom električnom i elektroničkom opremom (WEEE):
Ovaj proizvod i informacije o njemu u skladu su sa zahtjevima direktive/propisa WEEE (2012/19/EU) i mora se zbrinjavati u skladu s tom direktivom/propisima.

Proizvod je označen sljedećim simbolom:

Proizvodi označeni prekriženim simbolom kante za smeće podcrtane jednom crnom crtom, sadrže dijelove sa kojima se mora rukovati u skladu sa WEEE direktivom/propisima. Cijeli proizvod ili dijelove označene s WEEE možete poslati u „Servisni centar” na odlaganje.

# Radijske smetnje

Ovo je proizvod razreda A. U domaćem okruženju ovaj proizvod može izazvati radijske smetnje.

# Informacije u vezi sa članom 33 Uredbe REACH

Europska uredba (EU) br. 1907/2006 o Registraciji, evaluaciji, autorizaciji i ograničavanju kemikalija (REACH) između ostalog definira zahtjeve vezane za komunikaciju u lancu opskrbe. Zahtjev za informacijama također se odnosi na proizvode koji sadrže takozvane tvari koje izazivaju veliku zabrinutost ("Popis kandidata"). 27. lipnja 2018. olovo (CAS br. 7439-92-1) je dodato na Popis kandidata.

U skladu s prethodnom napomenom, obavještavamo vas da određene električne komponente u proizvodu mogu sadržati olovo. Ovo je u skladu s aktualnim propisima o ograničenju tvari i zasniva se na zakonskim izuzećima iz Direktive RoHS (2011/65/EU). Olovo iz proizvoda neće cureti ili mutirati tijekom normalne uporabe a koncentracija olova u gotovom proizvodu je znatno ispod primjenjive granične vrijednosti. Uzmite u obzir lokalne zahtjeve o zbrinjavanju olova na kraju životnog vijeka proizvoda.

# Lokalni uvjeti

POZOR

Ovaj proizvod može vas izložiti kemikalijama, uključujući olovo, a prema državi Kaliforniji, olovo može prouzročiti rak i urođene mane ili druge probleme spolnog sustava. Za više informacija idite na

https://www.p65warnings.ca.gov/

# Sigurnost

NE BACAJTE – PREDAJTE KORISNIKU

POZOR

Pročitajte sva sigurnosna upozorenja, sve upute, ilustracije i specifikacije isporučene uz ovaj električni alat.

Ako se ne pridržavate svih dolje navedenih uputa, može doći do strujnog udara, požara i/ili teške ozljede.

Spremite sva upozorenja i sve upute za buduću uporabu.

POZOR

Uvijek se morate pridržavati lokalnih zakonskih sigurnosnih propisa o ugradnji, radu i održavanju.

## Izjava o uporabi

- Samo za profesionalnu uporabu.

- Ovaj proizvod i njegov pribor ne smiju se mijenjati ni na koji način.

- Ne upotrebljavajte ovaj proizvod ako je bio oštećen.

- Ako podaci o proizvodu ili znakovi upozorenja o opasnosti na proizvodu više nisu čitljivi ili otpadnu, odmah ih zamijenite.

- Rukovanje proizvodom, te njegovo ugrađivanje i servisiranje je dozvoljeno samo kvalificiranom osoblju u industrijskom okruženju.

U ovom odjeljku

- Pravilna uporaba
- Opća sigurnosna upozorenja o električnim alatima
- Upute specifične za proizvod
- Znakovi i naljepnice

# Pravilna uporaba

Jedina preporučena uporaba je ona koju je odredio proizvođač.
Ovaj je proizvod namijenjen operacijama zatezanja. Nije dopuštena druga uporaba.

Ne koristite tijekom punjenja.

# Opća sigurnosna upozorenja o električnim alatima

POZOR

Pročitajte sva sigurnosna upozorenja, sve upute, ilustracije i specifikacije isporučene uz ovaj proizvod.

Ako se ne pridržavate svih dolje navedenih uputa, može doći do strujnog udara, požara, imovinske štete i/ili teške ozljede.

Spremite sva upozorenja i sve upute za buduću uporabu.

Izraz „električni alat" u upozorenjima odnosi se na električni alat pogonjen mrežnim naponom (žični) ili na električni alat na baterijski pogon (bežični).

Sigurnost radnog područja

- Radni prostor održavajte čistim i dobro osvijetljenim. Neuredna ili neosvijetljena područja mogu biti izvor nesreće.

- Ne radite s električnim alatima u eksplozivnim atmosferama, npr. u prisutnosti zapaljivih tekućina, plinova ili prašine. Električni alati mogu stvarati iskre koje mogu zapaliti prašinu ili pare.

- Tijekom rada s električnim alatom djecu i promatrače držite podalje. Odvlačenje vaše pažnje može uzrokovati gubitak kontrole nad alatom.

Električna sigurnost

- Izbjegavajte fizički kontakt s uzemljenim površinama kao što su npr. cijevi, radijatori, štednjaci i hladnjaci. Postoji povećani rizik od strujnog udara ako je tijelo uzemljeno.

- Ne izlažite električne alate kiši ili vlazi. Voda koja prodire u alat povećava opasnost od strujnog udara.

Osobna sigurnost

- Budite uvijek oprezni, gledajte što radite i budite razboriti prilikom rada električnim alatom. Ne koristite električni alat kad ste umorni ili pod utjecajem narkotika, alkohola ili lijekova. Trenutak nepažnje pri radu s električnim alatom može rezultirati teškom tjelesnom ozljedom.

- Upotrijebite osobnu zaštitnu opremu. Uvijek nosite zaštitne naočale. Zaštitna oprema kao što je maska za prašinu, protuklizne zaštitne cipele, kaciga ili zaštita sluha primijenjena u odgovarajućim uvjetima smanjuje ozljede.

- Spriječite nenamjerno pokretanje. Provjerite je li sklopka u položaju "Isključeno" prije nego što spojite alat na izvor napajanja i/ili na baterije ili prije nošenja alata. Nošenje električnih alata s prstom na sklopki ili priključivanje napajanja na električne alate kod kojih je sklopka u položaju "Uključeno" može uzrokovati nesreće.

- Uklonite sve zatike ili ključeve za namještanje prije uključivanja alata. Ključ koji je ostane pričvršćen za rotirajući dio alata može rezultirati tjelesnom ozljedom.

- Nemojte se predaleko naginjati. Uvijek održavajte čvrsto uporište i stabilan stav. To vam omogućuje bolju kontrolu električnog alata u neočekivanim situacijama.

- Nosite prikladnu odjeću. Ne nosite široku odjeću ili nakit. Držite kosu i odjeću podalje od pokretnih dijelova. Široka odjeća, nakit i duga kosa može biti zahvaćena pokretnim dijelovima.

- Ako su uređaji opremljeni priključkom za uređaje za odvođenje i prikupljanje prašine, osigurajte priključivanje i pravilnu uporabu istih. Uporaba uređaja za prikupljanje prašine može smanjiti opasnosti u vezi s prašinom.

- Nemojte dozvoliti da vam poznavanje alata, uslijed njegova čestog korištenja, dade lažnu sigurnost na način da zanemarite načela sigurnog rada s alatom. Nepažljiva radnja može dovesti do teške ozljede u djeliću sekunde.

- Držite električni alat za izolirane prihvatne površine kada obavljate rad pri kojem učvrsni element može dotaknuti skriveno ožičenje. Sredstva za pričvršćivanje koja dotaknu žicu "pod naponom" time mogu dovesti "pod napon" izložene metalne dijelove električnog alata i rukovatelj može doživjeti strujni udar.

Uporaba i održavanje električnih alata

- Nemojte primjenjivati prejaku silu na električni alat. Upotrijebite ispravan električni alat za vaš zadatak. Ispravan električni alat bolje i sigurnije će obaviti posao pri brzini za koju je predviđen.

- Ne upotrebljavajte električni alat ako se sklopka ne uključuje i isključuje. Svaki električni alat koji se ne može kontrolirati pomoću sklopke je opasan i treba ga popraviti.

- Izvucite utikač iz utičnice napajanja i/ili odvojite električni alat od baterija prije vršenja bilo kakvih namještanja, promjene dodatne opreme ili skladištenja električnog alata. Takve preventivne sigurnosne mjere smanjuju opasnost od slučajnog pokretanja električnog alata.

- Električne alate koje ne upotrebljavate skladištite na mjestu nedostupnom djeci i ne dopuštajte osobama koje nisu upoznate s radom električnim alatom ili ovim uputama da rukuju električnim alatom. Električni alati su opasni u rukama neosposobljenih korisnika.

- Održavajte električne alate i pribor. Provjerite otklon ili zaglavljenost pokretnih dijelova, lom dijelova ili druga stanja koja mogu utjecati na rad električnog alata. Ako je električni alat oštećen, dajte ga popraviti prije uporabe. Mnoge nesreće uzrokuju loše održavani električni alati.

- Održavajte alate za rezanje oštrima i čistima. Vjerojatnost blokiranja pravilno održavanih alata za rezanje s oštrim reznim rubovima je manja i lakše ih je kontrolirati.

- Upotrijebite električni alat, dodatnu opremu i nastavke, itd. u skladu s tim uputama, uzimajući u obzir radne uvjete i rad koji treba izvršiti. Uporaba električnog alata za radove koji odstupaju od predviđenih može uzrokovati opasnu situaciju.

- Ručke i prihvatne površine održavajte suhima, čistima i podalje od ulja i masnoća. Klizave ručke i prihvatne površine ne omogućavaju sigurno rukovanje i kontrolu nad alatom u izvanrednim situacijama.

Uporaba i njega alata na bateriju

- Punite samo punjačem koji je naveo proizvođač. Punjač prikladan za jednu vrstu baterijskog modula može značiti opasnost od požara ako se rabi s drugom vrstom baterijskog modula.

- Električne alate rabite samo s navedenim baterijskim modulima. Uporaba drugih baterijskih modula može stvoriti opasnost od ozljede i požara.

- Kada se baterijski modul ne rabi, držite ga podalje od drugih metalnih predmeta poput spajalica za papir, kovanica, ključeva, čavala, vijaka ili drugih malih metalnih predmeta koji mogu spojiti jedan terminal s drugim. Kratko spajanje terminala baterije može izazvati opekline ili požar.

- U uvjetima zloupotrebe, tekućina može prskati iz baterije; izbjegavajte kontakt. Ako dođe do slučajnog kontakta, isperite vodom. Ako tekućina dođe u kontakt s očima, zatražite i liječničku pomoć. Tekućina koja prska iz baterije može izazvati nadraženost ili opekline.

- Nemojte koristiti baterijski modul ili alat koji je oštećen ili modificiran. Oštećene ili modificirane baterije mogu nepredviđeno reagirati i dovesti do požara, eksplozije ili opasnosti po nastanak ozljeda.

- Nemojte izlagati baterijski modul ili alat požaru ili previsokoj temperaturi. Izlaganje požaru ili temperaturi iznad 130 °C može prouzročiti eksploziju.

- Pridržavajte se svih uputa za punjenje i nemojte puniti baterijski modul ili alat izvan raspona temperature određenog u uputama. Nepravilno punjenje, ili punjenje pri temperaturama izvan određenog raspona, može oštetiti bateriju i povećati opasnost od požara.

Servis

- Svoj električni alat predajte na servisiranje osobi kvalificiranoj za vršenje popravaka uz uporabu identičnih rezervnih dijelova. To će osigurati održavanje sigurnosti električnog alata.

- Nemojte nikada servisirati oštećene baterijske module. Servis baterijskih modula sme obavljati isključivo proizvođač ili ovlašteni serviser.

# Upute specifične za proizvod

# Sigurnosne informacije

Ovaj je proizvod namijenjen zatezanju i ispitivanju kvalitete. Nije dopuštena druga uporaba. Samo za profesionalnu uporabu.

POZOR

Preopterećenje ključa može izazvati pucanje konstrukcije i tešku ozljedu.

POZOR

Pogrešni završni priključni alati ili produžeci mogu izazvati iznenadno otpuštanje ključa i tešku ozljedu.

POZOR

Nikad ne pokušavajte ponovno puniti nepunjive baterije! Nepunjive baterije mogu propuštati prilikom punjenja. One mogu eksplodirati i uzrokovati opasnost od požara i ozljede.

POZOR

Uvijek se morate pridržavati lokalnih zakonskih sigurnosnih propisa o ugradnji, radu i održavanju.

Za dodatne sigurnosne informacije pogledajte u:

- Ostale dokumente i informacije upakirane s ovim alatom.

- http://servaidweb.atlascopco.com

- Svojem poslodavcu, sindikatu i/ili trgovačkoj udruzi.

- http://www.osha.gov (SAD)

- http://europe.osha.eu.int (Europa)

# Rad uređaja

# Rad s ključem

Pogledajte upute za uporabu proizvoda MTRwrench.

# Servisiranje i održavanje

# Sprječavanje problema u slučaju elektrostatičkog pražnjenja

Komponente u proizvodu i upravljaču osjetljive su na elektrostatičko pražnjenje. Da biste izbjegli budući kvar, pazite da se servis i održavanje obavljaju u okruženju odobrenom za elektrostatičko pražnjenje. Donja slika prikazuje primjer prihvatljive radne stanice za servisiranje.

# Čišćenje

Održavajte čistoću uređaja MTRwrench.

Nakon upotrijebe, uklonite sve tragove ulja i masti s MTRwrench mekom krpom i sredstvom za čišćenje mekih površina od ulja/masti. Ne upotrebljavajte agresivno ili abrazivno sredstvo za čišćenje

Upotrijebite antistatičku krpu za čišćenje kako biste uklonili prašinu sa uređaja MTRwrench.

Izbjegavajte uporabu jakih deterdženata za čišćenje uređaja MTRwrench.

Očistite kontakt uređaja MTRwrench korištenjem otopine za čišćenje električnih kontakata.

# Znakovi i naljepnice

Proizvod ima znakove i naljepnice koje sadrže važne informacije o osobnoj sigurnosti i održavanju proizvoda. Znakovi i naljepnice uvijek moraju biti dobro čitljivi. Možete naručiti nove znakove i naljepnice u skladu s popisom zamjenskih dijelova.

# Korisne informacije

# ServAid

ServAid je portal koji se neprekidno ažurira i sadrži tehničke informacije kao što su:

- Regulatorne i sigurnosne informacije

- Tehnički podaci

- Upute za ugradnju, rad i servisiranje

- Popisi zamjenskih dijelova

- Pribor

- Crteži s dimenzijama

Posjetite web mjesto: https://servaid.atlascopco.com.

Za više informacija se obratite svojem lokalnom predstavniku tvrtke Atlas Copco.

## Primjenjuje se na: