# MTRwrench

# Date tehnice

# Condițiile de mediu

A se folosi exclusiv la interior |
Altitudine | Maximum 2000 m
Gama de temperatură ambiantă | De la +5 la +40 °C (de la +41 la +104 °F)
Umiditate relativă maximă 80 % pentru temperaturi de până la 31 °C, cu descreștere liniară până la o umiditate relativă de 50 % la o temperatură de 40 °C |

# Date despre produs

Interval de cuplu operațional | de la 20% la 100% din capacitate
Acuratețea la măsurarea cuplului (în intervalul de cuplu operațional) | 1%
Clic de repetabilitate mecanică | ± 3%
Capacitate suprasarcină | 150 % din capacitatea nominală
Turație unghiulară maximă | 250 °/s
Acuratețea măsurării unghiului | ± 3,6 ° / 360 ° (la 6 ° pe secundă)
Stabilitatea la temperatură a măsurării cuplului | Între +10 °C și +40 °C (între 10 °F și 104 °F)
Capacitate memoriei pentru rezultatele de strângere | 10000 (maximum)
Alimentare cu energie | Acumulator reîncărcabil AA NiMH 1900 mAh 1,2 V

# Acumulatori compatibili

Un acumulator reîncărcabil AA NiMH (1900 mAh, 1,2 V) alimentează MTRwrench.

Unealta este compatibilă cu acumulatorii reîncărcabili menționați mai sus.

Se recomandă utilizarea acumulatorilor reîncărcabili cu numărul de piesă
4027 0048 20.

AVERTISMENT

Nu încercaţi niciodată să reîncărcaţi baterii nereîncărcabile! Acestea pot să se scurgă la încărcare. Pot exploda şi prezintă pericol de incendiu şi vătămare.

# Declaraţii

# Răspundere

Numeroase întâmplări din mediul de operare pot afecta procesul de strângere şi necesită validarea rezultatelor. În conformitate cu standardele şi/sau reglementările în vigoare, vă solicităm prin prezenta să verificaţi cuplul de instalare şi sensul de rotaţie ulterior unui eventual eveniment care poate influenţa rezultatul procesului de strângere. Printre exemplele de asemenea evenimente se numără, fără limitare:

- instalarea iniţială a sistemului de scule

- modificarea lotului pieselor, a bolţurilor, a lotului şuruburilor, a uneltei, software-ului, configuraţiei sau mediului

- modificarea cuplajelor pneumatice sau electrice

- modificarea ergonomiei gamei, a procesului, a procedurilor şi practicilor de calitate

- schimbarea operatorului

- orice altă modificare care influenţează rezultatul procesului de strângere

Verificarea trebuie:

- Să asigure păstrarea condiţiilor îmbinării, care se pot modifica în urma evenimentelor produse.

- Să fie efectuată ulterior primei instalări, operaţii de întreţinere sau reparaţie a echipamentului.

- Să se producă cel puţin o dată pe schimb sau cu altă frecvenţă convenabilă.

# DECLARAŢIE DE CONFORMITATE UE

Noi, Atlas Copco Industrial Technique AB, SE-105 23 STOCKHOLM SWEDEN, declarăm pe propria răspundere că produsul (cu denumirea, tipul şi numărul de serie - vezi prima pagină) este conform cu următoarea Directivă / următoarele Directive:
2011/65/EU (RoHS), 2014/53/EU (RED), 2015/863/EU (RoHS amendment)

Standarde armonizate aplicate:
EN 301489-1 V2.2.3; EN 301489-3 V2.3.2; EN 301489-17 V3.2.4; EN 300328 V2.2.2; EN 300220-1 V3.1.1; EN 300220-2 V3.2.1; EN IEC 61326-1:2021; IEC 61326-1:2020; EN 62479:2010

Autoritățile pot solicita informații tehnice corespunzătoare de la:
Product Compliance Manager, Atlas Copco Industrial Technique AB, SE-105 23 Stockholm Sweden

Stockholm, 31 January 2025

Lars Eklöf, Managing Director

Semnătura emitentului

# DEEE

Informații referitoare la deșeurile de echipamente electrice și electronice (DEEE):
Acest produs și informațiile sale îndeplinesc cerințele directivei/regulamentelor privind DEEE (2012/19/EU) și trebuie tratate în conformitate cu acestea.

Acest produs este marcat cu următorul simbol:

Produsele marcate cu simbolul unui tomberon pe roți barat și o singură linie neagră dedesubt conțin piese care trebuie gestionate conform cu directiva/regulamentele privind DEEE. Produsul integral sau componentele DEEE pot fi trimise la departamentul pentru relații cu clienții în vederea gestionării.

# Interferenţa radio

Acesta este un produs clasa A. Este posibil ca acest produs să genereze interferenţe radio în mediile casnice.

# Informații referitoare la Articolul 33 din REACH

Regulamentul European (UE) Nr. 1907/2006 privind Înregistrarea, Evaluarea, Autorizarea și restricționarea Substanțelor chimice (REACH) definește, printre altele, cerințele privind comunicarea din lanțul de aprovizionare. Cerința privind informarea se aplică și la produsele care conțin așa numitele Substanțe care prezintă motive de îngrijorare deosebită („Listă a substanțelor identificate în vederea unei eventuale includeri în procedura de autorizare”). Pe 27 iunie 2018 plumbul metal (CAS nr 7439-92-1) a fost adăugat la Lista substanțelor identificate în vederea unei eventuale includeri în procedura de autorizare.

Urmare a celor de mai sus, prin prezenta vă informăm că anumite componente electrice din acest produs pot conține plumb metal. Aceasta este în conformitate cu legislația curentă privind restricția substanțelor și în baza excepțiilor legitime din Directiva RoHS (2011/65/UE). Plumbul metal nu se va scurge sau va suferi mutații din produs în timpul utilizării normale, concentrația de plumb metal din produsul finit este mult sub limitele prevăzute. Să aveți în vedere cerințele locale privind eliminarea plumbului la încheierea duratei de exploatare a produsului.

# Cerințe regionale

AVERTISMENT

Acest produs vă poate expune la substanțe chimice, inclusiv plumb, care este cunoscut Statului California ca fiind cauzator de cancer și de defecte la naștere sau de alte efecte nocive asupra funcției de reproducere. Pentru mai multe informații, accesați

https://www.p65warnings.ca.gov/

# Siguranţa

A NU SE ARUNCA - A SE PREDA UTILIZATORULUI

AVERTISMENT

Citiți toate avertismentele, instrucțiunile, ilustrațiile și specificațiile furnizate împreună cu unealta.

În cazul nerespectării tuturor instrucțiunilor de mai jos, este posibilă producerea unei electrocutări, unui incendiu și/sau a unei vătămări grave.

Păstrați toate avertismentele și instrucțiunile pentru consultări ulterioare.

AVERTISMENT

Trebuie respectate permanent toate reglementările de siguranță din legislația locală privind instalarea, utilizarea și întreținerea.

## Declaraţie privind utilizarea

- Exclusiv pentru utilizarea profesională.

- Acest produs și accesoriile sale nu trebuie modificate în niciun fel.

- Nu utilizaţi acest produs dacă este deteriorată.

- În cazul în care datele produsului sau etichetele de avertizare la pericole de pe acesta devin ilizibile sau se detașează, înlocuiți-le imediat.

- Produsul trebuie instalat, utilizat și întreținut exclusiv de către personalul calificat, într-un mediu industrial.

În această secțiune

- Scop preconizat
- Avertismente generale privind siguranţa uneltelor electrice
- Instrucțiuni specifice produsului
- Indicatoare și autocolante

# Scop preconizat

Singura utilizare recomandată este cea specificată de producător.
Acest produs este destinat operațiunilor de strângere. Nu este permis niciun alt scop de utilizare.

A nu se utiliza în timpul încărcării.

# Avertismente generale privind siguranţa uneltelor electrice

AVERTISMENT

Citiţi toate avertismentele, instrucţiunile, ilustraţiile şi specificaţiile furnizate împreună cu produsul.

În cazul nerespectării tuturor instrucțiunilor de mai jos, este posibilă producerea unei electrocutări, unui incendiu, unor daune asupra proprietății și/sau a unei vătămări grave.

Păstrați toate avertismentele și instrucțiunile pentru consultări ulterioare.

Termenul „unealtă electrică” din avertismente se referă la unealta electrică alimentată de la rețea (prin cablu) sau cu baterii (fără cablu).

Siguranța zonei de lucru

- Păstrați zona de lucru curată și bine luminată. Zonele aglomerate și întunecate facilitează producerea de accidente.

- Nu utilizați unelte electrice în atmosfere explozive, cum ar fi în prezența lichidelor, gazelor sau pulberilor inflamabile. Uneltele acționate electric creează scântei care pot aprinde praful sau vaporii.

- În timpul utilizării unei unelte electrice țineți la distanță copiii și persoanele neimplicate în procedură. Distragerea atenției poate cauza pierderea controlului asupra uneltei.

Siguranța electrică

- Evitați contactul corpului cu suprafețele împământate, precum conducte, calorifere, aragaze și frigidere. Riscul de electrocutare sporește în cazul împământării sau legării la masă a corpului.

- Nu expuneți uneltele electrice la ploaie sau umezeală. Pătrunderea apei într-o unealtă electrică sporește riscul de electrocutare.

Siguranța personală

- La utilizarea unei unelte electrice, procedați cu atenție, urmăriți-vă acțiunile și folosiți rațiunea. Nu utilizați o unealtă electrică dacă sunteți obosit sau sub influența drogurilor, alcoolului sau medicamentelor. Un singur moment de neatenție în timpul folosirii uneltei poate cauza leziuni serioase.

- Folosiți echipamente de protecție personală. Purtați întotdeauna ochelari de protecție. Echipamentele de protecție precum masca de praf, încălțămintea antiderapantă, casca sau tampoanele auditive folosite în condiții corespunzătoare reduc vătămările personale.

- Evitați pornirea accidentală a uneltelor. Anterior conectării unei unelte electrice la sursa electrică și/sau la acumulator, anterior ridicării sau transportării acesteia, asigurați-vă că întrerupătorul uneltei este în poziția dezactivat. Transportarea uneltelor electrice ținând degetul pe comutatorul de pornire/oprire sau branșarea acestora la sursa electrică având comutatorul în poziția activat facilitează producerea de accidente.

- Anterior pornirii uneltei electrice trebuie îndepărtate eventualele chei utilizate la reglarea acesteia. O cheie lăsată atașată pe o componentă rotativă a uneltei electrice poate produce vătămări corporale.

- Nu lucrați în poziții dificile! Mențineți permanent sprijinul și echilibrul. Astfel veți fi în măsură să controlați mai bine unealta electrică în situații dificile.

- Purtați îmbrăcăminte corespunzătoare. Nu purtați haine prea largi sau bijuterii. Țineți părul și hainele la distanță de piesele în mișcare. Hainele largi, bijuteriile sau părul lung pot fi prinse de aceste piese.

- Dacă există dispozitive de conectare a sistemelor de extracție și colectare a prafului, acestea trebuie cuplate și utilizate corespunzător. Utilizarea sistemelor de colectare a prafului reduce pericolele asociate pulberilor.

- Nu deveniți indiferent și nu ignorați principiile de siguranță ale uneltelor ca urmare a cunoștințelor acumulate din utilizarea frecventă a acestora. O acțiune neatentă poate provoca vătămări grave într-o fracțiune de secundă.

- Atunci când executați operațiuni în care dispozitivul de fixare ar putea intra în contact cu cabluri ascunse, apucați unealta electrică exclusiv de suprafețele izolate. Bridele care intră în contact cu un cablu aflat sub tensiune pot pune părțile metalice ale uneltei sub tensiune și pot provoca electrocutarea operatorului.

Utilizarea și întreținerea uneltei electrice

- Nu forțați unealta electrică. Utilizați unealta corespunzătoare aplicației. Unealta corespunzătoare va efectua activitatea mai bine și mai sigur, la viteza pentru care a fost proiectată.

- Nu utilizați o unealtă electrică al cărei comutator de pornire/oprire este nefuncțional. Orice unealtă electrică ce nu poate fi controlată cu ajutorul comutatorului este periculoasă și trebuie reparată.

- Anterior efectuării de reglaje, înlocuirii accesoriilor sau depozitării uneltelor electrice, deconectați-le de la sursa electrică și/sau scoateți bateria din acestea dacă este detașabilă. Aceste măsuri de precauție reduc riscul pornirii accidentale a uneltei electrice.

- Nu lăsați la îndemâna copiilor uneltele electrice aflate în repaus și nu permiteți utilizarea acestora de către persoane care nu cunosc uneltele respective sau aceste instrucțiuni. Uneltele electrice sunt periculoase dacă sunt utilizate de persoane nepregătite.

- Întreținerea uneltelor electrice și a accesoriilor. Verificați dacă piesele în mișcare nu sunt aliniate sau aderă, identificați eventualele piese fisurate sau aflate în orice altă stare ce poate afecta funcționarea uneltei electrice. Dacă o unealtă electrică este defectă, aceasta trebuie reparată anterior utilizării. Multe accidente sunt provocate de unelte electrice cu o întreținere inadecvată.

- Păstrați uneltele tăietoare ascuțite și curate. Uneltele de tăiere cu margini ascuțite, întreținute corespunzător, sunt mai puțin expuse posibilității de aderare și sunt mai ușor de controlat.

- Utilizați uneltele electrice, accesoriile și biții, etc. în conformitate cu aceste instrucțiuni, având în vedere condițiile de lucru și sarcina ce trebuie efectuată. Utilizarea uneltelor electrice într-un alt scop decât cel pentru care au fost proiectate poate genera situații periculoase.

- Mențineți mânerele și suprafețele de apucare uscate, curate și fără ulei și vaselină. Mânerele și suprafețele de apucare alunecoase nu permit manevrarea sigură și controlul uneltei în situații neașteptate.

Utilizarea și întreținerea uneltei cu acumulator

- Încărcați acumulatorul numai cu încărcătorul specificat de producător. Un încărcător potrivit unui anumit tip de acumulator poate constitui un risc de incendiu dacă este utilizat la încărcarea unui alt acumulator.

- Utilizați uneltele electrice exclusiv împreună cu acumulatoarele proiectate special pentru acestea. Utilizarea unui tip diferit de acumulatori poate genera pericol de vătămare și incendiu.

- Când nu folosiți acumulatorii, păstrați-le departe de obiecte metalice, cum ar fi agrafe pentru hârtie, monede, cuie, șuruburi sau alte obiecte metalice mici, care ar putea face contact între terminalele acumulatorului. Scurtcircuitarea bornelor poate provoca arsuri sau incendiu.

- În condiții de utilizare abuzivă, este posibilă scurgerea de lichid din acumulator; evitați contactul cu acesta. Dacă se produce accidental contactul, clătiți-vă cu apă. În cazul în care lichidul intră în contact cu ochii, clătiți-vă cu apă și solicitați asistență medicală. Lichidul scurs din acumulator poate provoca iritații sau arsuri.

- A nu se utiliza acumulatori sau unelte deteriorate sau modificate. Acumulatorii deteriorați sau modificați se pot comporta impredictibil și provoca foc, explozie sau pericol de vătămare.

- A nu se expune acumulatorii sau uneltele la foc sau temperaturi excesive. Expunerea la foc sau temperaturi peste 130 °C poate provoca explozia.

- Urmați toate instrucțiunile de încărcare și nu încărcați acumulatorii sau unealta la temperaturi situate în afara intervalului specificat în instrucțiuni. Încărcarea inadecvată sau la temperaturi situate în afara intervalului specificat poate duce la deteriorarea acumulatorilor și spori riscul de incendiu.

Service

- Uneltele electrice trebuie supuse procedurilor de service de către persoane calificate, care trebuie să folosească doar piese de schimb identice. Astfel se menține siguranța uneltei electrice.

- Nu reparați niciodată acumulatorii deteriorați. Repararea acestora trebuie executată numai de către producător sau prestatori de operațiuni de service autorizați.

# Instrucțiuni specifice produsului

# Informaţii referitoare la siguranţă

Acest produs este destinat operaţiilor de strângere şi testelor de controlul calităţii. Nu este permis niciun alt scop de utilizare. Numai pentru uz profesional.

AVERTISMENT

Suprasolicitarea cheii poate provoca ruperea structurală şi vătămări grave.

AVERTISMENT

Utilizarea de unelte sau prelungitoare cu montare la capăt necorespunzătoare pot provoca eliberarea bruscă a cheii şi vătămări grave.

AVERTISMENT

Nu încercaţi niciodată să reîncărcaţi baterii nereîncărcabile! Acestea pot să se scurgă la încărcare. Pot exploda şi prezintă pericol de incendiu şi vătămare.

AVERTISMENT

Trebuie respectate permanent toate reglementările de siguranță din legislația locală privind instalarea, utilizarea și întreținerea.

Pentru informaţii suplimentare referitoare la siguranţă consultaţi:

- Documentele şi informaţiile adiţionale din pachet

- http://servaidweb.atlascopco.com

- Angajatorul, sindicatul şi/sau asociaţia profesională

- http://www.osha.gov (SUA)

- http://europe.osha.eu.int (Europa)

# Operarea

# Utilizarea cheii

Consultați Instrucțiunile produsului pentru MTRwrench.

# Service-ul și întreținerea

# Prevenirea problemelor ESD

Componentele din interiorul produsului și controlerul sunt sensibile la descărcările electrostatice. Pentru a evita defectările ulterioare, asigurați-vă că operațiunile de service și întreținere sunt realizate într-un mediu de lucru aprobat ESD. Figura de mai jos prezintă un exemplu de stație de lucru adecvată.

# Curățarea

Păstrați curat MTRwrench.

După utilizare, eliminați toate urmele de ulei și unsoare de pe MTRwrench folosind o lavetă moale și un agent de curățare a suprafețelor delicate pentru ulei/unsoare. Nu folosiți agenți de curățare agresivi sau abrazivi.

Folosiți o lavetă de curățare anti-statică pentru a îndepărta praful de pe MTRwrench.

Evitați folosirea detergenților duri la curățarea MTRwrench.

Curățați contactele MTRwrench folosind o soluție de curățare a contactelor electrice.

# Indicatoare și autocolante

Produsul este prevăzut cu marcaje şi autocolante ce conţin informaţii importante despre siguranţa personală şi întreţinerea produsului. Marcajele şi autocolantele trebuie să fie uşor lizibile permanent. Marcaje şi autocolante noi pot fi comandate de pe lista de piese de schimb.

# Informații utile

# ServAid

ServAid este un portal actualizat permanent și care conține Informații tehnice, precum:

- Informații de reglementare și siguranță

- Date tehnice

- Instrucțiuni de instalare, utilizare și service

- Liste cu piese de schimb

- Accesorii

- Scheme dimensionale

Vă rugăm să vizitați: https://servaid.atlascopco.com.

Pentru mai multe Informații tehnice, vă rugăm să contactați reprezentantul Atlas Copco local.

## Se aplică la: